《湘潭分司咏桂》
明代·谢廷柱

广寒仙种下青云，秋色人间占几分。绝爱郗枝终日对，忽疑吴几半空闻。

霜风微动高枝翠，豸绣频添细萼芬。却忆当年攀月窟，不将丹□献华勋。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。